Etruschi

L' **Etruschi** funi un populu di l'Italia antica chì accupava un'aria dinuminata Etruria, currispundenti à l'incirca à a Tuscana, à l'Umbria finu à u fiumu Tibaru è à u Laziu sittintriunali, incù un' estinsioni in Liguria è versu a zona padana di l'Emilia-Rumagna è di a Lumbardia, à parta da l'VIII seculu a.C..

In a so lingua si chjamavani *Rasenna* o *Rasna*, in grecu *Tyrsenoi* (in ionicu è in atticu anticu: Τυρσηνοί, *Türsenòi*; doricu: Τυρσανοί, *Türsanòi*, tremindù cù u significatu di "Tirreni" è dopu "Etruschi" o "Tusci", abitanti di a Τυρσηνίη, *Türsenìe*, "Etruria").

A civiltà etrusca, ritinuta da parechji studii com'è discindenti di a cultura villanuviana, fiurì à parta da u X seculu a.C. è fù difinitivamenti inglubata in a civiltà rumana, influinzata da l'etruschi, à u terminu di u I seculu a.C. Stu longu prucessu di cunquista è assimilazioni culturali cuminciò incù a data tradiziunali di a cunquista di Veio par opara di i rumani in 396 a.C..

## Urighjina

Nantu à l'urighjina è a pruvinienza di l'Etruschi hè fiurita una nutevuli litteratura, micca solu storica è archiulogica. I nutizii chì ci pruvenini da fonti storichi sò infatti piuttostu discurdanti. In l'antichità funi elaburati principalamenti trè tesi diffarenti: a prima chì susteni a pruvinienza uriintali ripurtata da Erodutu, storicu grecu vissutu in u V seculu a.C.; a siconda chì susteni l'autuctonia di l'Etruschi elaburata da u grecu Dionigi d'Alicarnassu vissutu in u I sec. a.C., è a terza chì susteni a pruvinienza sittintriunali elaburata nantu à a basa di un strattu di Titu Liviu. 

In tempi più ricenti, studii muderni ani iputizatu una quarta tesa, vali à dì a cuesistenza di tutti è trè tiurii classichi. Sempri più novi studii, cundutti grazia à tecnulugii di nova generazioni di siquinzamentu di u DNA (NGS), dariani inveci raghjoni à a virsioni di Dionigi d'Alicarnassu.

L'Etruschi sò sempri stati cunsidarati com'è à un populu unitariu dipoi a so preistoria. Eppuri l'Etruschi, com'è unità, ani esistutu solu à parta da l'VIII seculu a.C. incù una probbia lingua è incù probbii usanzi, bench'eddi ùn fussini cusì omugeni in i varii rigioni ind'eddi sariani stati par pudè nigà chì eddi, com'è unità etnica, funi u risultatu di l'unioni di parechji populi. Hè certu, infatti, sicondu ciò chì hè statu tramandatu di a so storia è da ducumenti munumintali chì sò fermi, ci sò elementi italichi, egizziani, grechi, siriu-fenichi, mesuputamichi, urartei, induiranichi. In ogni modu, hè cumunamenti accittatu chì u populu etruscu si sii furmatu in a terra cunnisciuta com'è Etruria, trà i fiuma Tibaru è Arno, da a costa tirrenica à i cateni di l'Appinninu.

### Fonti storichi nantu à l'urighjini

I fonti storichi nantu à l'urighjini di l'Etruschi, sippuri incù calchì variazioni, si poni sustanzialamenti riducia à trè iputesi diffarenti: pruvinienza uriintali, tesa di l'autuctunia è pruvinienza da sittentrionu (u nordu).

#### Iputesa di a pruvinienza uriintali
Sicondu una tradizioni lidia rappurtata da u storicu grecu Erodutu di u V seculu a.C. l'Etruschi sariani ghjunti da a Lidia (attuali Turchia anatolica miridiunali), salpati da u portu di Smirne dopu à una caristia. Sottu a vida di Tirrenu, figliolu di Ati, (o sicondu un'antra tiuria, di Tirrenu è di u frateddu Tarconte, in stu casu figlu di u rè Telefo di Misia), intornu à u XIII seculu a.C., avariani à u principiu "oltripassatu molti populi" è sariani infini ghjunti " vicinu à l'Umbri (nantu à i costi uccidintali di l'Italia) è in u so paesi ani custruitu 12 cità, induva sempri oghji viviani". I *Lidii* ghjunti in Italia avariani dopu cambiatu u so nomu in *[[Tirreni]]* da u nomu di un di i dui cunduttieri, più tardi incù u terminu latinu di *Tusci*, derivanti da u ritu sacrificali.

A tesa erudutea di a pruvinienza uriintali, hè stata accittata guasi unanimamenti da i scrittori antichi è hà cundiziunatu ancu i studii muderni, basati annantu à i tratti uriintali prisenti in parechji manifistazioni di a civiltà etrusca. I numarosi affinità di l'Etruschi incù u mondu egeu-anatolicu, prisenti in i custumi, in a lingua, in l'arti è in a riligioni, poni eppuri essa duvuti ancu à i cuntatti cummirciali è culturali incù sti pupulazioni è da l'immigrazioni in Etruria di gruppi di variu liveddu suciali appartinenti à quiddi civiltà (*cultura uriintalizanti*)

À l'internu di a tesa di a pruvinienza uriintali, in antichità fù dighjà elaburata un'iputesa pelasgica. Sicondu Ellanico di Lesbu, storicu grecu di u V seculu a.C., l'Etruschi sariani stati Pelasgi, un populu miticu urighjinariu di a Grecia sittintriunali chì s'hè stallatu dopu in parechji rigioni di u Mari tarraniu, i quali si sariani stabiliti in a zona di l'Etruria dendu si u nomu di *Tirreni*.

Un antru sustinidori di a tiuria di i Pelasgi fù Anticlide, un storicu vissutu à a fini di l'IV seculu a.C., sicondu u quali i Pelasgi, dopu à avè culunizatu l'isuli di Lemno è Imbro in u Mari Egeiu, si sariani aggrigati à Tirrenu è avariani participatu à a spidizioni versu i costi di l'Italia.

L'iputesa uriintali pari cunfirmata da parechji muderni studii genetichi effittuati da l'Università di Turinu nantu à i pupulazioni di Murlo è Volterra, situati in u nucleu uriginali di a civiltà etrusca, chì prisintaria aplugruppi è mDna moltu simili à quiddi di i pupulazioni oghjinchi di i costi anatolichi è di u Vicinu Urienti.

#### Iputesa di l'autuctunia
Un'antra tradizioni, rappurtata da u storicu Dionigi d'Alicarnassu (vissutu duranti l'imperu augusteu - I seculu a.C.), susteni l'urighjina autuctona di u populu etruscu. In particulari afferma chì trà l'Etruschi, i Lidii è i Pelasgi ùn ci erani micca affinità culturali, riligiosi è linguistichi è chì l'Etruschi, chì chjamavani sè stessi *Rasenna* (è l'avaristi saputu da l'etruschi stessi; infatti, pari chì avendu dumandatu à un etruscu quali eddi erani, li fù rispostu: *Rasna* o *Rasenna*), ùn erani micca un populu "vinutu da fora", ma un populu antichissimu, attribuiscendu - frà altru - probbiu à l'antichità l'indecifrabilità di a lingua etrusca (*Antichità Rumani* I, 25-30). Sta tradizioni ùn hè parò micca suppurtata da ughjetti archiulogichi (com'è a stela di Lemno, incù scrizzioni affini à l'etruscu, è u fecatu di Piacenza), grazia à qualessi si pò suppona chì u terminu "Rasna" o "Rasenna" ùn indicaria micca u nomu di l'etnia etrusca, ma pudaria essa intesu com'è "Ra-sna" chì in anticu lessicu significaria "*eiu sò figliolu di...*" oppuri "*discendu da...*".

#### Iputesa di a pruvinienza d'oltr'Alpi
Da un strattu contruversu di Titu Liviu, chì alludi à a dirivazioni di i Reti, pupulazioni alpina di i vaddi di u Trentinu-Altu Adige, da l'Etruschi (*Storii*, V, 33, 11), si pudaria inveci diducia chì quist'ultimi erani da u sittintrionu (u nordu) à traversu l'Alpi. Sta tiuria, cunsidarata dopu infundata, hè stata introdutta in u XVIII seculu (Fréret) ed hè stata sviluppata dopu in u XIX seculu (Niebuhr è Müller) suvitendu l'affirmazioni liviana è a sughjistiva sumiglianza di u nomu di i Reti (Rhaeti) incù quiddu di i Rasenna. Ferma puri sempri pussibuli l'iputesa di Titu Liviu chì l'Etruschi avariani culunizatu ancu u Trentinu-Altu Adige, assumendu ci u nomu di *Reti*.

In ogni casu, nisciuna di i tiurii antichi, ancu incù i rielaburazioni uparati da i studii muderni rializati à traversu cunsidarazioni pruvinenti da parechji duminii disciplinari, hà truvatu pienu cunfortu scentificu in i provi archiulogichi.

### Altri iputesi

#### Iputesa linguistica: dirivazioni da i lingui caucasichi
Parechji linguisti russii (Sergei Starostin, Vladimir Orel, Igor M. Diakonoff) mettini in rilazioni i lingui tirrenichi è i lingui caucasichi nordurientali, basendu si nantu à a presunta currispundenza in i strutturi grammaticali, in a funulugia, in i numerali, trà a lingua etrusca, i lingui hurru-urartei, è i lingui caucasichi nordurientali.

#### Iputesa linguistica: dirivazioni da l'anticu lidiu
A tiuria furmulata da u linguista Massimu Pittau si basa nantu à a supposta dirivazioni di a lingua sarda è di quidda etrusca da l'antica lingua lidia. Sicondu sta tiuria, l'Etruschi pruvinariani da a Lidia, in accordu incù u racontu d'Erodutu. 'Ssa migrazioni, eppuri, saristi avvinuta par tappi, prima in Sardegna, induva avaria datu urighjina à a civiltà nuragica intornu à u XIII seculu a.C., è dunqua nantu à i costi tirrenichi di l'Italia cintrali, induva a civiltà etrusca si saria sviluppata à parta da u IX seculu a.C.

#### Iputesa linguistica: etruscu forma arcaica di ungaresu
In u libru *Etruscu: una forma arcaica di ungaresu* u gluttologu Mario Alinei pruponi, in cuerenza incù a Tiuria di a Cuntinuità da u Paleuliticu, d'idantificà l'etruscu com'è una fasa arcaica di l'attuali lingua ungaresa, appartinenti à i lingui ugrichi (o ugru-finnichi). Sicondu Alinei tantu l'etruscu ch'è l'ungaresu sariani dui lingui agglutinanti, incù accentu nantu à a prima sillaba, è avariani listessa armunia vucalica, è solu cunsunanti occlusivi sordi. L'iputesa d'Alinei ùn escludaria micca un'affinità di l'etruschi incù l'attuali pupulazioni anatolichi, parchì l'Ungaresi, sicondu i risultati di ricenti ricerchi genetichi risultani "una pupulazioni affine à l'Iraniani (in quantu discindenti di i Sciti è l'Osseti di u I millenniu a.C.) è à i Turchi". I turchi spartariani incù l'ungaresi l'appartinenza à listessu gruppu linguisticu uralu-altaicu (chì cumprendi ancu i lingui ugru-finnichi), è, sicondu Alinei, ancu l'appartinenza à a listessa pupulazioni chì invasi in u III millenniu a.C. u bacinu Carpaticu, pruvinenti da a cultura kurgan, fiurita à i cunfini trà l'Auropa uriintali è l'Asia cintrali. Da u bacinu carpaticu, sempri sicondu l'iputesa d'Alinei, una parti di a pupulazioni saristi partita in u II millenniu a.C. versu a penisula taliana, induva deti vita à a civiltà etrusca. Mentri solu in ebbica altu-mediivali, si sariani furmati i pupulazioni ungaresi è turchi, incù l'invasioni di l'attuali Ungaria (in l'896) è Turchia (trà u V è u X seculu d.C.).

#### Iputesa di l'autuctunia: etruschi è culunisazioni nuragichi
Sicondu Ghjuvanni Ugas, l'Etruschi sariani piuttostu di urighjina autuctona, incù a soprappusizioni di culunisazioni nuragichi duranti u I millenniu a.C. A migrazioni di u XII seculu a.C. saristi par via di cunsiquenza avvinuta à parechji ripresi da l'uccidenti versu l'urienti, piuttostu ch'è u cuntrariu. Quissa saria cunfirmata da i ducumenti egizziani chì citani i *Tereš* o *Turšà* (*Tyrsenoi* o "Tirreni") accantu à i Shardana (o Sardi) trà i Populi di u Mari. U stessu terminu "Tyrsenoi" in lingua greca pudaria significà "custruttori di torri", fattu chì dimustraria l'affinità frà a civiltà nuragica è quidda etrusca.

Sicondu u scrittori latinu Festo, i rè Etruschi erani Sardi o d'urighjina sarda: 
In rialità l'affirmazioni pricidenti ùn hè micca curretta parchì a frasa hè stata estratta da u so cuntestu riali.

In Festo in u so *De verborum significatione* lighjimu:

Da quissa hè faciuli à prisenta chì ùn si parla micca di l'urighjina Sarda di l'Etruschi nè mancu si alludi à una prisenza di rè Sardi frà i Rasna. U puntu essinziali di l'infrasata inveci hè a toga chì era indussata in i Ludi Capitulini.
Infatti *senex cum toga praetexta, bulla-que aurea, quo cultu reges soliti sunt esse Etruscorum* significheghja chì un vechju indussava a toga pritesta (in latinu *toga praetexta*) è una bulla d'oru (un brevu). A toga è a bulla erani avvezzi à purtà i rè di l'Etruschi, chì sò da a cità di Sardi in Lidia.

Ancu Plutarcu sustinia chì l'Etruschi erani cunsidarati com'è culoni da l'abitanti di Sardi è Veiu era una cità etrusca.

#### Iputesa di i populi di u mari
Un di i populi di u mari citati in i testi egizziani sò i Tereš o Turšà, populu di sterpa prubabilamenti micca induaurupea cullucatu in a parti sittintriunali di l'Anatulia, chì parini culligati à i *Tirsenoi* o "Tirreni", veni à dì à l'Etruschi. 'Ss'idantificazioni pari cunfirmà u racontu d'Erodutu cuncirnendu l'urighjina anatolica di stu populu, ma soprattuttu a mitica parintedda di l'Etruschi incù i Troiani cantata da Virghjliu in l**[[Eneidi]]''. I rapporti di i Tirreni o Etruschi cù u mondu Meditarraniu uriintali di l'isula di [[Lemno]] (chì si trova à pochi migli innanzi à [[Troia]]) simbraria esista in seguitu à u ritruvamentu di a cusidditta ''[[Lingua lemnia|Stela di Lemno]]'', una [[scrizzioni]] scuparta in [[1885]], in qualessa hè attistata a [[Lingua lemnia]], un dialettu simili à l'[[lingua etrusca|etruscu]]. Una stela simula hè quantunqua ughjettu di studii in quantu pari culligata à u VI seculu a.C.

=== Furmazioni è pruvinienza ===
Ùn hè micca menu impurtanti l'upinioni di [[Massimu Pallottino]], u quali hà sottuliniatu, in l'intruduzioni di u so manuali ''Etrusculugia'' (Milanu, 1984), chì u prublemu di l'urighjina di a civiltà etrusca ùn saria micca cintratu nantu à a pruvinienza, ma piuttostu nantu à a furmazioni. Hà mustratu chì, par a maiò parti di i populi, micca solu di l'antichità ma ancu di u mondu mudernu, si parla sempri di furmazioni, mentri par l'Etruschi inveci s'hè postu sempri u prublemu di a pruvinienza. Sicondu Pallottino, a civiltà etrusca s'hè furmata in un locu chì ùn pò ch'è essa quiddu di l'antica [[Etruria]]; à a so furmazioni ani senza dubbitu cuntribuitu elementi autuctoni è elementi uriintali (micca sulamenti Lidii o Anatolichi) è grechi, par via di i cuntatti di scambiu cummirciali intrattinuti da l'Etruschi incù l'altri populi di u Mari Tarraniu. In a civiltà etrusca chì era in traccia di furmà si, lasciàni dunqua a probbia impronta i cummircianti uriintali (si pensa à l'elementi uriintali in a lingua etrusca o à u periodu artisticu cusiddittu ''uriintalizanti'') è i culoni grechi chì approdani in u Meridione d'[[Italia]] in l'[[VIII seculu a.C.]] (u santacroci stessu aduttatu da l'Etruschi hè chjaramenti un santacroci di matrici greca, è l'arti etrusca hè influinzata da i mudeddi artistichi di l'arti greca).

=== Ricenti acquisizioni da a genetica di i pupulazioni ===
Un cuntributu à a problematica di l'urighjini di l'Etruschi ci veni ancu da a [[genetica di i pupulazioni]]. In [[2004]] Guido Barbujani di u dipartimentu di biulugia di l'[[Università di Ferrara]] hà analizatu u DNA di parechji schelatri pruvinenti da tombi etruschi dislucati in parechji zoni di l'antica Etruria. Da u studiu hè emersu chì u [[DNA]] di l'antichi Etruschi saristi abbastanza simili à quiddu di l'attuali abitanti di l'Anatulia, mentri ùn ni risultaria micca particulari affinità incù quiddu di l'attuali pupulazioni di i zoni d'Italia chì funi abitati da l'Etruschi.

In [[2007]], una squatra vidata da Antonio Torroni di l'[[Università di Pavia]] hà studiatu u DNA di l'abitanti viventi da almenu trè generazioni in i centri di [[Murlo]], [[Volterra]] è di a Vaddi di u [[Casentino]] incù quiddu d'altri pupulazioni taliani è estari. Da a cumparazioni hè emersu chì u codici geneticu di l'individui di Murlo, Volterra è di u Casentino hè moltu più simili à quiddu di l'abitanti di i costi turchi chì dani nantu à u [[Mari Egeiu]].

Un antru studiu cunduttu da a squadra di Paolo Ajmone Maran di l'[[Università Cattolica di u Sacru Cori di Piacenza]] hà analizatu u DNA di i buini tuscani (di [[Chianina (razza buina)|razza Chianina]] è [[Maremmana (razza buina)|Maremmana]]), chì hè risultatu geneticamenti simili à quiddi di i buini di l'Anatulia.

=== Villanuviani ===
=== Ebbica Villanuviana ===

A più antica minzioni di l'Etruschi firmata hè quidda di u scrittori [[Esiodu]], scritta in u so puema ''[[Tiugunia (Esiodu)|Tiugunia]]'', in u quali, à u versu 1016, minziuneghja "tutti i populi illustri di a Tirrenia" vuluntariamenti à u plurali, postu ch'eddu intindia cumprenda la ghjenti micca greca d'Italia. Esiodu scrivia i so versi à l'iniziu di u [[VII seculu a.C.]]: à stu periodu ([[690 a.C.]]-[[680 a.C.]]) ricoddani i più antichi scrizzioni etruschi cunnisciuti, i quali, parò, facini dighjà usu di quidd'salteriu chì senza dubbitu i cummercianti etruschi aviani amparatu par via di cuntatti incù i [[Grechi]] à u centru cummerciali di [[Cuma]], almenu settant'anni prima.

Tandu, postu ch'è ùn hè micca pussibuli chì a nazioni etrusca si sii affirmata à l'impruvisu, hè chjaru chì a so furmazioni fù u risultatu di un lentu è prugrissivu cunsulidamentu in terra italica. Incù tutta prubabilità, par quissa, esistia dighjà una cultura chì tindia à furmà si nantu à u tarritoriu di a Penisula in parechji rigioni, ancu distanti trà eddi: è quista ùn pò essa ch'è quidda di a [[civiltà villanuviana]].

U terminu "villanuvianu" deriveghja da u nomu di un [[Villanova (Castenaso)|picculu paesi]] in a periferia di [[Bologna]] induva, in u [[1853]], u conti [[Ghjuvanni Gozzadini]], passiunatu archiulogu, scuprì una tomba chì avia carattaristichi moltu particulari. L'elementu chì distinguia i sipulturi era u vasu [[ussuariu]] (veni à dì cuntinenti i resti di u defuntu) à forma biconica, incù un picculu scudeddu par cuparchjulu, dipostu in una stanza prutetta da pareti di petra.



I studii ritenini chì ci saria stata una fasa "priparatoria" di sta cultura, ditta [[Cultura protuvillanuviana|protuvillanuviana]] riferita à l'[[Ità di u Bronzu]] finali ([[XII seculu a.C.|XII]]-[[X seculu a.C.]]); cultura diffusa in u [[Mantova]]nò, in l'[[Umbria]], in [[Tuscana]], in u Laziu, in [[Campania]], in [[Sicilia]] è in l'[[isula di Lipari]]. Ci sò ghjà tutti i premissi chì cunduciarani dopu à u villanuvianu veru è probbiu; ùn ebbini micca ultiriori sviluppu in i paesi miridiunali par via di a nascita pricoci di quiddi influssi chì purtàni à a culunisazioni greca ([[VIII seculu a.C.]]). Un di l'elementi chì più à spessu si notani&nbsp;- probbiu parchì liatu à a sipultura di i cennari di i defunti (incinnarazioni) - hè l'[[ussuariu]]. Ni esistini molti tipi, spessu travagliati incù un arti moltu fini: l'effettu artisticu hè datu da linii dritti, sigmenti, diprissioni è disegni giumetrichi; eppuri, à spessu a pasta di [[arzilla]], chì era chjamata "ceramica d'impastu", hè piuttostu roza.

In calchì casu, di manera evidenti si tratta di sipulturi di guerrieri&nbsp; u vasu biconicu hè cupartu da un [[elmu]] di [[bronzu]]. Quandu quist'usanza ghjunsi in u Laziu, i cennari di u defuntu pudiani essa posti in un'urna in terracotta chì ci vulia ch'edda t'avissi a forma d'una capanna.

In a penisula italica, parò, emerghjini è si rinforzani culturi rigiunali, chì sò spessu liati à a natura di u tarritoriu in u quali eddi s'affermani: cuntinueghja a vita numadi è pasturali in i [[Marchi]] sittintriunali, in [[Abruzzu]], in u [[Laziu]] sittintriunali, in [[Irpinia]], in u [[Sanniu]] è in [[Calabria]], mentri in u Laziu sittintriunali, in a [[Tuscana]] custiera è in l'[[arcipelagu tuscanu]] approdani naviganti pruvinenti da u [[Mari Tarraniu uriintali]] à a ricerca di metalli, u farru essendu à l'ebbica un di i minirali più priziosi. Si cuntinueghja à travaglià ancu u [[bronzu]], ma stu matiriali ùn hè micca d'usu cumunu com'è u pricidenti; servi par picculi ughjetti dicurativi, par statuetti vutivi o par recipienti liati à u cultu. Ancu s'è i diffirinziazioni rigiunali sò enormi, pari chì in stu periodu si fessi senta a nicissità di una vita in cumunu, di calchì forma d'assuciazioni frà i varii tribù di u tarritoriu italicu: cumincetini à furmà si i primi agglumerati urbani incù i so cimiterii.

I tombi, infatti, tistimunieghjiani a prisenza di un anticu allucamentu. Isulati, parini firmà com'è i duminii di l'Etruria interna, in i rigioni più inuspitali, mentri i paesi in vicinanza di u mari o di vii di cumunicazioni fluviali si rivelani moltu attivi. I principali cità custieri sorghjini à pochi chilomitri da a costa, l'unica cità abitata etrusca nantu à u mari essendu stata prubabilamenti [[Populonia]] (in [[lingua etrusca]] ''Pupluna'' o ''Fufluna''), mentri l'altri cità custieri parini di solitu dutati d'insidiamenti marittimi com'è Regisvilla par Vulci, l'insidiamentu etruscu vicinu à a culonia rumana di Gravisca è u scalu di Pyrgi par Cerveteri. Quissa significheghja chì calchiadunu, siguendu i stradi parcorsi da i [[Critesi]] è da i [[Micenii]], cuntinuava à visità i costi taliani in cerca di [[farru]], chì n'erani ricchi i terri tirrenichi.

Ci sò quantunqua, lucalità com'è [[Populonia]], situata nantu à u mari, di fronti à l'[[Isula d'Elba]], di qualessa avemu boni tistimunianzi. Fù forsi, in u periodu villanuvianu un di i principali porti par l'imbarcu di u [[ramu]] o di l'[[arghjentu]] travagliatu; solu più tardi, in u periodu etruscu, divintò "portu di u [[farru]]". Un scrittori anticu, di u quali ignuremu u nomu è chì l'autori di studii chjamani ''Pseudu Aristoteli'', afferma chì à Populonia si estraiia u ramu: u provani, infatti, scorii di a lavurazioni di stu minerali è resti di furnaci chì erani impiigati à stu scopu. Più tardi Populonia divintò tantu impurtanti chì in u so tarritoriu si travagliava u farru estrattu in l'Isula d'Elba. Intornu à u portu, situatu in l'attuali arcu di u [[Golfu di Baratti]], ci erani dui paesi, com'è dimostrani i dui distinti necropuli: una ditta San Cerbone è l'altra chjamata Poggio di i Granate. Ci sò tombi à pozzu d'incinnarazioni è tombi à fossa più ricenti. Sii in quist'ultimi, sii in quiddi à camara i ninnuli funebri sò listessi.

Cusì i Villanuviani si didicàni par longu tempu à l'estrazioni di minirali è di [[matiriali da custruzzioni]]. Quissa hè attistata da i resti di minieri in Tuscana è in l'altu Laziu. In i cuddini, ditti par appuntu [[cuddini Metallifari|Metallifari]], è in a [[Campiglia Marittima|zona campiglia]] si estraiia [[ramu]], [[piombu]] arghjintifaru è [[cassiteriti]]; in a [[Val' di Cecina]] ramu, piombu è [[arghjentu]]; in u massicciu di u [[Monti Amiata]] c'erani rocci mercurifari; in i [[Monti di a Tolfa]] minirali farrosi, piombu, [[zingu]] è [[Mercuriu (elementu)|mercuriu]]; [[farru]] in l'[[Isula d'Elba]]; tufi vulcanichi, [[Arenaria (roccia)|arenarii]] è [[calcariu|calcarii]] in l'altu Laziu; [[travertinu]] è [[alabastru]] in l'Etruria sittintriunali.

Sicondu i più ricenti richerchi, pari chì i più antichi Villanuviani di l'Etruria probbia si fussini cuncintrati in trè grandi centri: unu hè quiddu chì cumprendi a rigioni di i Monti di a Tolfa, frà [[Tarquinia]] è [[Cerveteri]]; un sicondu hè quiddu situatu in a media vaddi di u fiumu [[Fiora]], frà a zona archiulogica di [[Vulci]] è a [[selva di u Lamone]] à punenti di u [[Lavu di Bolsena]]; u terzu hè custituitu da i fasci cuddinari intornu à a [[Cetona]] frà [[Radicofani]], [[Chjusi]] è [[Cità di a Pievi]].
Prubabilamenti i trè allucamenti, di qualessi i dui miridiunali si diffarinzieghjani maghjuramenti rispettu à u centru di Cetona, si riferiscìani à ecunumii distinti è autusufficienti, à a basa di qualessi c'erani, quantunqua, l'estrazioni è a lavurazioni di i minirali, com'è attività carattaristica, chì erani purtati à a costa par l'imbarcu.

I Villanuviani, dunqua, à u mumentu culminanti di a so espansioni, diviani essa diffusi annantu à un'aria molta vasta, chì và da l'[[Emilia-Rumagna]] à l'[[Italia miridiunali]] in u situ di [[Pontecegnano]] in [[Campania]]. Ci sò parechji iputesi nantu à a so urighjina ma pudariani essa i discindenti diretti di i populi di a civiltà appenninica chì scendi duranti tutta l'[[Ità di u Bronzu]] finali è chì hà i so centri maiò di scuparta longu a dursali muntosa di l'Italia cintrali. Si trattava di ghjenti didicati à un'ecunumia pasturali, da a quali i Villanuviani, è dopu l'Etruschi, amparetini l'amori di a terra è di l'animali.

Cusì si capisci ch'è i civiltà italichi aghjini carattari probbii è antichi, liati à tradizioni particulari di u paesi in u quali si sviluppàni; solu incù u cummerciu marittimu chì esplosi da u VIII seculu a.C. s'aprarani i traffichi è i scambii soprattuttu incù l'Urienti grecu è l'ambienti feniciu cartaghjinesu.

=== I primi insidiamenti etruschi ===

In u [[IX seculu a.C.]] in l'arii carattarizati da a civiltà villanuviana si righjistreghja a tindenza marcata di i pupulazioni à abbandunà l'[[Altupianu|altupiani]], annantu à i quali s'erani cullucati in u periodu [[Cultura protuvillanuviana|protuvillanuvianu]] ([[XII seculu a.C.|XII seculu]]-[[X seculu a.C.]]), par spustà si annantu à [[Pianura|pianuri]] è [[Cuddina|cuddini]] annantu à i quali surghjarani i principali cità etruschi, dendu vita à centri di diminsioni maiò. 'Ssu cambiamentu radicali rispondi à esigenzi ecunomichi liati à u più raziunali sfruttamentu di i risorzi agriculi è minerarii è à a scelta di cullucà si in prussimità di vii di cumunicazioni naturali è di approdi fluviali, lacustri è marittimi par raghjoni di natura cummirciali.

Da i scavi effittuati, u tarritoriu apparisci divisu in vasti zoni articulati in gruppi di paesi vicini trà ieddi, ma incù necrupoli distinti (ni ani fattu ughjettu di studiu [[Gilda Bartoloni]] è [[Ghjuvanni Culonna (etruscologu)|Ghjuvanni Culonna]]).

Par a ricustruzzioni di l'abitazioni, rializati incù matiriali diperibili (legnu è arzilla), si pò imprudà un numaru piuttostu limitatu di scuparti di superficia è di i mudeddi rapprisintati da l'urni à forma di capanna. I capanni aviani un pianu ellitticu, circulari, rittangulari, o quatratu di diminsioni molti varii eccittuatu pà a forma. L'abitazioni erani di solitu sustinuti da pali insiriti indrentu u perimetru par u sustegnu di u tettu è à l'esternu par i pareti. Ci erani parò ancu abitazioni moltu incasciati in u tarrenu è u tettu pughjava tandu annantu à un arghjina di terra è di sassa. Parechji capanni mostrani ancu una ripartizioni interna. U fuculari di solitu era situatu à u centru. U tettu pudia essa à quattru o à dui faldi. L'abitazioni, inoltri, aviani una porta nantu à u latu u più cortu, abbaini nantu à u tettu par l'isciuta di u fumu è calchì volta ancu balcona.

Par quantu riguarda l'urganisazioni interna di i paesi, s'hè ussirvatu chì i capanni sò distanziati l'uni da l'altri da spazii bioti di misura varievuli, prubabilamenti imprudati par l'attività agriculi. S'hè fattu dopu l'iputesa chì i capanni quadrangulari avissini una funzioni abitativa, mentri quiddi di forma rittangulari o uvali fussini imprudati com'è [[Stadda|staddi]] è magazeni. Frà altru l'impussibilità d'accirtà a cuntimpuraneità di l'usu di i parechji strutturi ùn parmetti micca di cunfirmà o infirmà l'iputesi. Si pò quantunqua affirmà chì i strutturi chì ùn prisentani micca u fuculari pudariani essa intarpritati com'è avendu funzioni diffarenti di quidda abitativa.

=== A sucità villanuviana ===
A struttura suciali di i cumunità villanuviani pò essa didutta da a ducumintazioni archiulogica è in particulari da i matiriali funerarii. I matiriali di u villanuvianu più anticu ([[IX seculu a.C.]]) sò piuttostu povari. A tipulugia di l'ughjetti parmetti quantunqua l'idantificazioni di u sessu di u defuntu. I dipusizioni maschili si carattarizeghjani par a prisenza di rasoghji à forma rittangulari o semilunata, di fibuli à arcu sarpighjanti, spiddoni è, bench'è raramenti, armi. Calchì volta a cupartura di l'ussuariu hè custituita da un elmu in terracotta chì parmetti di diducia a qualità di guerrieri di u defuntu. U matiriali funebri feminicciu hè custituitu da cinturoni, fibuli à arcu simpliciu o ingrussatu, cannetti, rocchi. L'urni à capanna (scuparti in Etruria miridiunali, à [[Vetulonia]] è forsi à [[Populonia]]), di manera diffarenti di ciò chì accadi in a cultura laziali, ùn sò micca di esclusiva prerugativa maschili ma riguardani ancu i donni. In ogni casu i matiriali di l'urni à forma di capanna ùn sò micca più impurtanti cà quiddi rilativi à i vasi biconichi.

In i matiriali di stu periodu hè pocu diffusu u tarramu, rapprisintatu guasi esclusivamenti da l'ussuariu biconicu è da a ciottula di cupartura. I sipulturi, distinti da l'usu guasi esclusivu di u ritu incinniratoriu, prisentani par u più una struttura à puzzettu o à fossa bench'è incù parechji varianti lucali.

A ducumintazioni archiulogica di a prima fasa di u villanuvianu faria dunqua pinsà à una sucità di tindenza ugualitaria. Frà altru a simplicità di i matiriali pudaria ancu ùn rispichjà micca di manera fideli a sucità ma essa ditarminata da ideulugii riligiosi o funirarii. In ogni casu, ancu par u villanuvianu più anticu, ùn mancani micca ughjetti scuparti da qualessi emerghjini segni di diffirinziazioni suciali. In [[Tarquinia]], par asempiu, in a [[necropula di Poggio Selciatello]], si trovani parechji dipusizioni, maschili è feminicci, incù matiriali particularamenti significativi par a qualità è/o quantità di l'elementi. Inoltri, in parechji dipusizioni maschili di u [[IX seculu a.C.]] (à [[Bologna]], [[Tarquinia]], [[Cerveteri]], [[Veio]]) sò stati ritruvati verghi di bronzu o d'ossu intarpritati com'è "scettri" è dunqua com'è attributi di u pristigiu è di a funzioni di u defuntu. Sottu un prufilu diffarenti hè statu ussirvatu ([[Jean-Paul Thuillier]]) chì i formi d'insidiamentu di u villanuvianu, carattarizati da u spustamentu versu pianuri è cuddini è da l'accintramentu di l'individui in u duminiu di paesi più grandi rispettu à u periodu pricidenti, parini currisponda à un veru è probbiu disegnu puliticu è facini dunqua ritena l'esistenza di sceffi in u duminiu di 'ssi cumunità.

=== Espansioni à u nordu è à u sudu ===
Da u litturali è da u tarritoriu tuscanu, ind'eddi praticavani l'agricultura ancu grazia à l'opari di migliuramentu di zoni paludosi, l'Etruschi si espansini in seguitu sii à u nordu, in a [[Pianura Padana]] (fini VI seculu a.C.), sii à u sudu, in l'attuali [[Laziu]]. In u duminiu ecunomicu sviluppàni l'estrazzioni è u travagliu di i mitalli grazia à i minieri, soprattuttu di farru, prisenti nantu à u so tarritoriu; l'artisgianatu etruscu fù in l'antichità particularamenti apprizziatu è quissa favurì a crescita di i cummerci via mari, praticati soprattuttu da i cità di [[Cerveteri]], [[Vulci]] è [[Tarquinia]] chì ghjunsini à cuntrullà i scambii in u Mari Tirrenu. S'edda hè valida l'affirmazioni di [[Titu Liviu]] chì i [[Reti]] cullucati in l'attuali [[Trentino-Altu Adige]] fussini di dirivazioni etnica etrusca, pò essa chì l'Etruschi cuntrullavani ancu i vii di scambiu versu u Nordu di l'Auropa.

Ùn hè parò mancu stampa esclusa l'iputesa, avanzata frà l'altri da Mario Torelli, chì l'etruschi avissini pupulatu praticamenti dipoi l'urighjini a [[Vaddi Padana]] è soprattuttu l'Emilia è certi zoni di a Rumagna, induva era prisenti un impurtantu nucleu villanuvianu (soprattuttu trà Bologna è Rimini), simpliciamenti in u corsu di u VI seculu novi migrazioni, d'etruschi più ricchi, urganizati è "civilizati", si soprapposini à un nucleu più povaru è "primitivu" d'abitanti, puri etruschi, ma sempri liati à una civilisazioni stabiliti in i paesi, pocu o par nudda diffarinziati sucialamenti è incù una schersa divisioni di u travagliu.

==Diclinu==
===Espansioni celtica in a vaddi padana===
I cità-statu erani autunomi, veni à dì indipindenti. Ma c'erani ancu cosi ch'eddi accumunavani: a lingua è a riligioni. Fù probbiu a so mancanza d'unità a causa di a so dicadenza: i cità di u Nordu funi cunquistati da i Celti; quiddi di u Sudu funi cunquistati da i culoni di a Magna Grecia è da i Sanniti è quiddi di u centru caschetini una dopu l'altra sottu u duminiu di una nova civiltà chì cuminciava à affirmà si in u Laziu: i Rumani. U diclinu di l'Etruschi principiò in u V seculu a.C., incù u distaccamentu prugrissivu di a so influenza, prima di Roma, eppo dopu di i Latini, è di a Campania incù a perdita di Capua par opara di l'Osci è di l'arii sittintriunali par opara di i Galli. L'indibulimentu di i cummerci marittimi si feci drammaticu quandu in u 453 a.C. u tirannu di Siracusa Gerone accupò a ricca Isula d'Elba è pruvuchendu di fattu un bloccu di i porti, incù l'eccezzioni di Populonia. Nantu à l'Adriaticu i cità etruschi funi à tempu attaccati da i celti è da i siracusani, in piena espansioni, dopu a vittoria di quist'ultimi contru a flotta atinesa in u 412 a.C. Cunquistata a vicina Veiu in u 396 a.C. dopu una guerra chì aia duratu guasi un seculu, Roma si espansi in l'Etruria miridiunali, à spessu ricurrendu à rutturi di i patti, com'è in u casu di l'attaccu in Volsini (Orvieto), quandu intarrumpini un trattatu pluridicennali di paci dopu pochi anni da a so stipula. Dopu a battaglia dicisiva di Sentino (295 a.C.) in u ghjiru di calchì dicenniu funi assughjittati à Roma i cità di l'attuali Laziu, divintati alliati quandu Roma subì l'attaccu da parti di i cartaghjinesi di Annibale. Ancu s'è i cità intritini in u tarritoriu rumanu prima di l'iniziu di u I seculu a.C., ebbini un "status" particulari (cittatinanza latina, incù minori dritti rispettu à quidda rumana), finch'è a Guerra Suciali di u 90 a.C., punendu fini à a so autunumia, li ricunniscì a cittatinanza rumana par via di a lex Julia di l'89 a.C.

==Urganisazioni pulitica è suciali==
===A cità etrusca===
L'Etruschi erani urganizati in cità-statu è si ricunnisciani in una federazioni di 12 populi, chì sicondu a tradizioni tramandata ci da [[Strabonu]], nascì dipoi u fundatori Tirrenu. Currispundia à l'insidiamenti di dodici cità: Caisra (Cerveteri), Clevsi (Chjusi), Tarchuna (Tarquinia), Vei(s) (Veiu), Velch (Vulci), Vetluna (Vetulonia), Pupluna (Populonia), Velathri (Volterra), Velzna (Orvietu), Curtun (Cortona), Perusna (Perugia), Aritim (Arezzu).
I primi paesi etruschi erani capanni à pianu quatratu, rittangulari o tondu incù un tettu moltu inclinatu (generalamenti in paglia o arzilla). I cità etruschi si diffarinziavani da l'altri insidiamenti italichi parchì ùn erani micca disposti à l'accasu, ma suvitavani una logica ecunomica o strategica bedda pricisa. Par asempiu, parechji cità erani posti in altura, cosa chì rindia pussibuli u cuntrollu di vasti arii piazzati sottu, ch'eddi sii terrestri o marittimi. Altri cità, com'è Veiu è Tarquinia, sorghjini in un tarritoriu particularamenti fertili è adattu à l'agricultura.
A cità etrusca era fundata à u principiu traccendu incù un [[aratu]] dui assi principali frà eddi perpindiculari, ditti "cardu" (nordu-sudu) è "decumanu" (livanti-punenti), dividendu dopu i quattru sittori cusì ottinuti in isuli, par via di un reticulu di stradi paralleli à u cardu è à u decumanu. Sta dispusizioni pricisa urbanistica hè visibuli sempri oghji in parechji cità di l'antica Etruria, currispundenti à l'ingrossu à l'attuali Tuscana, Umbria è parti di u Laziu. L'idea di fundà i cità partendu da dui stradi perpindiculari rapprisenta un primatu di l'etruschi rispettu à i grechi, anticipendu di guasi dui seculi l'intarventi di Ippudamu di Miletu. Più dopu, stu sviluppu urbanu fù ripresu ancu da i Rumani par fundà accampamenti è cità (com'è par asempiu Augusta Praetoria è Augusta Taurinorum, l'attuali Aosta è Turinu).
I cità sò spessu cinti da mura, moltu spessu ciclopichi. I matiriali usati erani l'arzilla, u [[tufu]] è a petra calcaria; u [[marmaru]] inveci era guasi scunnisciutu. L'intrata di a cità avveni à traversu i porti, chì erani di solitu setti o quattru (ma avemu tistimunianzi di parechji cità à cinqui è sei intrati), i più impurtanti in currispundenza di l'estremità di u cardu è di u decumanu. À l'iniziu erani semplici architravi, ma à parta da u V seculu a.C. i porti assunsini carattaristichi impunenti à forma d'arcu, custruiti incastrendu à seccu trà eddi enormi blocchi di tufu, chì erani insiriti in i mura. I porti d'ebbica tardu-etrusca, com'è par asempiu a Porta à l'Arcu di Volterra, erani inoltri dicurati incù sfrisgi è bassurilievi in i so parti principali (a [[chjavi di volta]] è u pianu d'imposta).

==== Abitazioni etruschi ====
I primi casi di l'Etruschi erani fatti in legnu è in fanga; ùn ci sò dunqua micca molti resti di i so cità di l'ebbica [[villanuviana]] è [[uriintalizanti]]. A maiò parti di l'infurmazioni annantu à stu populu ci pruveni da i tombi, chì erani custruiti in petra: cuntiniani molti ughjetti è nantu à i so pareti erani pinti à spessu sceni di vita cutidiana. Sti tistimunianzi ci dicini chì a civiltà etrusca era ricca è raffinata. 

L'abitazioni erani generalamenti à pianu rittangulari, ripartiti in parechji stanzi da mura purtanti chì appughjavani annantu à fundazioni à seccu in tufu. I sulaghji erani in generali in terra battuta è i muraturi à grati o in mattona, incù travi è pilastri purtanti in legnu. I tetti erani cuparti da teguli in terracotta; in altirnativa era praticata a tecnica di u ''pisè'', prittendu arzilla drentu à casciona; 'ssi mura erani più rubusti è pudiani essa purtanti senza bisognu d'aghjunghja travi è pilastri. 

In u corsu di u periodu arcaicu s'assisti à a nascita di fundazioni abitativi più stabili, chì ani lasciatu evidenti traccia di sè in i cità di [[Kainua]] à [[Marzabotto]], à [[Gonfienti]] è à Pratu. Si tratta d'edifizii à pianu cintrali, strutturati intornu à un porticu apartu incù [[impluvium]] è ambienti chì spessu nantu à u latu di a strada principali erani distinati à fondachi o attività cummirciali.
U mudeddu annantu à qualessu si strutturavani era quiddu chì hè difinitu oghji com'è "[[domus pumpeiana]]", micca solu in a so dislucazioni ma ancu in u so funziunamentu effettivu: l'acqui di piuviti erani cunvolti versu un pozzu in u curtili cintrali o à traversu canaletti versu i zoni esterni à l'edifiziu.
I tetti erani rializati incù teguli, in modu moltu simili à ciò chì si pò truvà attualmenti in Tuscana, è erani pinti è dicurati da mascari. Nantu à a summità erani ancu posti statui. Un gruppu d'edifizii arcaichi chì hà ristituitu una simili dicurazioni architittonica hè visibuli in a lucalità di [[Poggio Civitate]] ([[Murlo]]) è ricodda à a mità di u [[VII seculu a.C.]]: ci pudemu nutà un lunghissimu fregiu in terracotta è sculturi di prima trinca.

==== Stazioni tirmali ====
À [[Castelnuovo di Val di Cecina]] (in a lucalità di U Bagnu), à u centru di un tarritoriu riccu di surghjenti naturali nurmalamenti sfruttatu par a [[giutermia]], hè statu custruitu da l'Etruschi, in l'ebbica tardi-ellenica, u cumplessu di [[Sassu Pisanu]], chì rapprisenta l'unicu asempiu di termi etruschi ghjunti finu à no.

À a fasa più antica ([[III seculu a.C.]]) inveci ricoddani i resti di un porticu quadrangulari custituitu da grandi blocchi rigulari di [[calcariu]] di u postu è, un seculu dopu, funi aghjunti dui impianti tirmali cuparti da un tettu in [[tegula|teguli]]. Ci erani ancu parechji stanzi quadrangulari, forsi distinati à i visitadori.

Moltu impurtanti hè ancu u sistemu idraulicu, custruitu par sfruttà l'acqua calda di i surghjenti vicini: aviani custruitu picculi canali par cunducia l'acqua calda à i vaschi è par alimintà a funtana aparta chì era posta à latu.

Abbandunatu pandanti guasi un seculu par via di i danni pruvucati da un terramutu avvinutu dopu à u 50 a.C., u cumplessu, in parti ristrutturatu, firmeti in usu finu à a fini di u  III seculu d.C., com'eddi cunfermani i 64 muneti di bronzu di quidd'ebbica, ricuparati in una di i vaschi.

U boddu incù a scrizzioni etrusca <small>SPURAL</small> (littiralamenti "di a cità") <small>HUFLUNAS</small> scupartu annantu à i teguli di u tettu tistimunieghja di a distinazioni pubblica di i termi: u cumplessu hè forsi da idantificà incù i <small>AQUAE VOLATERRAE</small> o i <small>AQUAE POPULONIAE</small> ripprisintati in a <small>TABULA PEUTINGERIANA</small>, copia di u Medievu di una carta di l'ità rumana cunsirvata vicinu à a Bibbiuteca Naziunali di Vienna.

Hè attualmenti in corsu un prugettu rivoltu à a custruzzioni, in l'aria di ritruvamentu, di un parcu archiulogicu apartu à i visitadori, à i piligrini è à i turisti.

=== U rollu di a donna ===
A donna in a sucità etrusca, à a diffarenza di a donna greca è in parti ancu di a donna rumana, ùn s'accupava micca solu di l'attività dumestichi. L'impignamentu suciali di a donna etrusca trova significativi cunfirmazioni in a ducumintazioni archiulogica è in i sturiugrafia latina è greca. In i scrizzioni, a donna etrusca, com'è l'omu, apparisci furnita di formula onumastica doppia - nomu individuali o numucciu, è casata - à parta da u [[VII seculu a.C.]] (par asempiu annantu à una gerra di ceramica nera di [[Montalto di Castro]], di a fini di u [[VII seculu a.C.]] si leghji "mi ramunthas kansinaia" = "eiu (sò) di Ramuntha Kansinai", mentri annantu à un vasu da [[Capua]] di u [[V seculu a.C.]] ci si trova scrittu "mi culixna v(è)lthura(s) venelus" = "eiu (sò) u vasu di Velthura Venel"). Si sà chì i donni rumani erani inveci individuati solu cù a so casata.

In l'epigrafia etrusca, inoltri, rilativamenti à i figlioli, si righjistreghja accantu à a minzioni di a casta paterna, ancu quidda materna (par asempiu in [[Tarquinia]] annantu à u sarcufagu di a Tomba di i Partunu, datata di u III seculu a.C., si leghji "Velthur, Larisal clan, Cucinial Thanxvilus, lupu aviils XXV" = "Velthur, di Laris figliolu, (è) di Cuclnei Thanchvil, mortu in anni 25"). Sta tradizioni s'hè mantinuta in terra d'Etruria ancu duranti a prima ità imperiali, com'è attistatu da numarosi scrizzioni latini (par u più à [[Chjusi]], [[Perugia]] è [[Volsinii]]).

A donna, inoltri, cuntinuava à purtà a so casata probbia o u so nomu probbiu ancu da spusata (par asempiu annantu à un [[sarcufagu]] di [[Tarquinia]] di u V-I seculu a.C. si leghji "Larthi Spantui, figliola di Larc Spantu, moglia di Arnth Partunu"). Sicondu ciò chì si deducii da i scrizzioni di pussessu annantu à ughjetti (vasi ancu da simposiu, statuetti, fibuli, exi votu) a donna, dapoi u periodu uriintalizanti, hè com'è l'omu, titulari di dritti riali: in calchì casu a donna si trova distinataria di u donu (annantu à un vasu di u [[VI seculu a.C.]] si leghji "mi(ni) aranth ramuthasi vestiricinala muluvanice" = "mi dunò Aranth à Ramutha Vestiricinai"), in altri hè a donna stessa chì disponi di un bè probbiu (par asempiu annantu à una fibula d'oru di u [[650 a.C.]] si leghji "mi velarunas atia" = "eiu (sò) di a mamma di Velaruna").

=== Alti carichi di u Statu ===
* L**'Assemblea di i rapprisintanti di i nobili**, cuntrolla i dicisioni di u Lucumonu;
* U **Lucumonu**, rè di ogni cità-statu, più tardi rimpiazzatu da i ''zilath'';
* i **Zilath**, magistrati eletti ogni annu in ebbica più avanzata (ricunducibili à a carica di i pretori rumani).

Simbulu di u puteri etruscu, spurtatu dopu à [[Roma antica|Roma]] da u quintu rè [[Tarquinio Prisco]], funi l'aneddi, u [[scettru]], u ''[[paludamentum]]'', a [[trabea]], a [[sedda curule]], i ''[[falera (urnamentu)|faleri]]'' (a falera era un discu laterali di l'elmu), [[toga pritesta]] è i [[fasciu littoriu|fasci littorii]]. Sempri à l'Etruschi si devi u prima [[trionfu]] cilibratu annantu à un quadriga duratu à quattru cavaddi, vistutu incù una toga raccamata d'oru è una tunica ''palmata'' (incù disegni di foglii di palma), vali à dì incù tutti i dicurazioni è l'insegni par i quali risplendi l'auturità di u cummandu.

=== Vistitura ===

In a vistitura etrusca, i principali tissuti erani a [[lana]], generalamenti assà culurata, è u [[linu (fibra)|linu]], usatu in u so culori naturali. L'Etruschi imprudavani vistiti adatti par tremindù sessi, accantu à altri tagliati aspressu par omu o par donna.

Un vistitu probbiu maschili era u stringu, simili à certi calzunetti. Tantu l'omini ch'è i donni inveci, indussavani indiffarentamenti longhi [[tunica (antica Roma)|tunichi]], calchì volta assuciati incù un [[cappeddu]]. L'etruschi inoltri mustravani un intaressu particulari par i [[scarpi]], rializati in [[coghju]] o in stofa raccamata. Moltu eleganti erani i sanduli incù una punta sopra d'aspettu uriintali. A sandula incù basa in legnu avia una snudatura à u centru chì parmittia di piigà u pedi. L'eleganza di l'etruschi era pruvirbiali, è a sprissioni "vesta si à l'etrusca" fù in voga frà i rumani par indicà una grandi raffinatezza. Siont'è i scuparti archiulogichi si sà chì raccamavani ancu tissuti à filu d'oru.

I donni, ma ancu l'omini, parfizziunavani l'andatura è u vistitu incù ghjuveddi di raffinata fattura ([[diadema|diademi]], [[pindina|pindini]], [[braccialettu|braccialetti]], [[Aneddu (ghjuveddu)|aneddi]] è [[fibula (spilla)|fibuli]]). I ghjuveddi erani di bronzu, d'arghjentu, d'elettru è d'oru. L'elettru era una leia assà usata d'arghjentu è d'oru.

=== Alimantazioni ===
L'ingridienti di basa par l'alimantazioni etrusca fù par moltu tempu a farina di [[farru (biada)|farru]], u più tipu di granu anticu cultivatu è faciuli da cultivà. Prima d'essa usati com'è cibu, i graneddi di farru diviani essa abbrustuliti, par toglia li a [[gluma]] (una spezia di buchjula chì i ricopra) è eliminà ni l'umidità.

Incù a farina di farru erani priparati papparinati, budditi incù acqua è latti. L'alimantazioni di l'Etruschi cumpurtava dinò a [[biada]], ancu parechji spezii di [[ligumi]], com'è [[lintichja|lintichji]], [[cicer arietinum|ceci]] è [[Vicia faba|favi]].

Bench'è l'alimantazioni basata annantu à a [[biada]] è i ligumi furnischi tutti i principali sustanzi nutritivi, era quantunqua assuciata incù a carri di [[porcu]], di [[caccia]], u [[cinghjali]], a carri di [[Ovis aries|pecura]] è tutti i prudutti dirivati da u [[latti]]. Moltu apprizziatu era ancu u [[pesciu]], in particulari vicinu à [[Populonia]] è [[Portu Erculu]].

L'etruschi cunnisciani inoltri a furcina: ni sò stati ritruvati certi idantichi à quiddi oghjinchi, veni à dì incù i quattru [[rebbiu|rebbii]] incurvati, ma incù un fustu lebbiu cilindricu è una paddina in cima. Si supponi parò chì l'usu ùn era micca individuali ma sirvia à tena a carri par taglià la in una vanchjera.

=== Medicina ===
L'Etruschi pussidiani una bona cunniscenza di a [[medicina]], asimplificata da i nuzioni di [[anatumia]] è [[fisiulugia]], da a pratica di a trapanazioni cranica è di i [[prutesi dintaria|protesi dintarii]] in oru, evidinziati da i resti umani è da i tarracotti. Era praticata a circuncisioni, è i sizioni anatomichi mettini in evidenza molti organi interni, com'è u [[cori]] è i [[pulmoni]]. Stunanti sò i [[uteru|uteri]] cuntinenti à l'internu una paddina, chì pudaria essa a più antica raffigurazioni di vita intrauterina di a storia.

=== Ghjochi è passatempi ===
Parechji sò i ghjochi è i passatempi etruschi chì si n'hè tramandata tistimunianza, ancu grazia à i pitturi ritruvati in i tombi, com'è u [[cottabu]] (ghjocu d'abilità incù ancu valenzi erotichi), una spezia di [[currida]] (attistata in a [[Tomba di l'Auguri]] à Tarquinia), u ghjocu di a partica (paragunevuli à l'[[arburi di a cuccagna]]).

== Ecunumia ==
[[Gaiu Pliniu Ceciliu Sicondu|Pliniu u ghjovanu]] discrivi l'[[Etruria]], da a so risidenza di [[Cità di Casteddu]] in stu modu: 
Parechji pueti ani spessu discrittu l'Etruria com'è un tarritoriu opulenti, fertili è riccu, par l'abbundanza di [[fauna]] è a ricchezza di i racolti è di i vindemii. Eppuri quissa ùn valia micca par parechji arii custieri è interni: l'attuali [[Maremma]] è a [[Val di Chiana]] erani infatti malsani è padulosi, fonti di cuntinui epidemii [[malaria|malarichi]] è difficiuli da cultivà. Par quissa i rè etruschi invistitini molti risorzi à u fini di rializà una bonifica cumpletta di i so tarritorii è di quiddi vicini; ancu Roma subì un'impurtanti opara di risanamentu à traversu opari di canalisazioni è drenaghju, criazioni di cistarri è fogni.

=== Pruduzzioni di biada ===
L'[[Etruria]] diventa dighjà un impurtanti pruduttori di [[biada]] in u V seculu a.C. Roma mostra una forti dipindenza da u granu pruduttu da l'etruschi, spicialamenti da quiddu di [[Chjusi]] è [[Arezzo]]. Da [[Gaiu Pliniu Sicondu|Pliniu u Vechju]] ci veni à cunniscenza chì trà i grana prudutti ci era u [[Triticum aestivum|siligu]] imprudatu par u più par a pruduzzioni di pani, fucacci è pasta tennara. [[Publio Ovidiu Nasone|Ovidiu]], megliu cunnisciutu par scritti com'è l''[[Ars amatoria]]'', discrivi i prubità di i farini etruschi è i cunsiglia, data a so finezza, com'è pulvaretta par imbiddiscia i volti di i donni rumani.

=== Viticultura ===
Ancu s'ùn si pò datà asattamenti l'iniziu di l'attività viticula da parti di l'etruschi, si pò suppona ch'edda cuminciò à u principiu di l'[[ità di u farru]], ancu s'è cirtamenti a vigna era dighjà cunnisciuta in ebbichi pricidenti.

Di 'ssu tipu d'attività i pupulazioni italichi fecini una vera è probbia impresa cummirciali tantu chì [[Marcu Terenzio Varrone|Varrone]] cita in un scrittu di soiu:


A viticultura etrusca diffaria da quidda di a Magna Grecia apposta ch'edda usava à appuntiddà a vigna liendu la à altri arburi (era chjamata tandu "vigna maritata" o "à tutori vivu") nanzi ch'è à un bassu palettu o ceppu ("à tutori mortu"). L'usu di l'Etruschi si diffusi ancu in l'arii sughjetti à a so influenza, com'è quiddi abitati da [[Sanniti]] è [[Galli cisalpini]], è sopravvissi par seculi à a so scumparsa.

Molti grechi apprizziavani u vinu Etruscu: [[Dionisiu d'Alicarnassu]] signalava com'è di prima trinca quiddu di i [[Setti coddi di Roma|Coddi rumani]], mentri altri prifiriani i vini prudutti in l'aria di u [[Vinu Nobili di Montepulcianu]], di u [[Brunellu di Montalcinu|Brunellu]] è di tutta l'aria di l'oghjincu [[Chianti (vinu)|Chianti]] par u so aromu è par u so rossu lucicanti. Sempri moltu cunnisciuti, ancu par fà capiscia l'entità è l'impurtanza di a pruduzzioni viticula, erani i vini di [[Luni]], [[Adria]], [[Cesena]], u rusatu di [[Veiu]], i vini dolci d'[[Orvietu]], [[Todi]] è [[Arezzu]], famosi à l'ebbica par essa particularamenti forti.

Sempri à l'Etruschi si devini i primi studii nantu à i cultivazioni di vigni, l'insitaturi, a criazioni d'ibridi, a dispusizioni di l'impianti, tantu chì funi apprizziati com'è cultivatori di valori in tuttu u bacinu di u [[Mari tarraniu]].

=== L'alivu ===
Ùn ci sò micca cirtezzi riguardu a pruduzzioni da parti di l'etruschi d'oliu d'aliva, chì ni erani consumatori, prima di u [[VII seculu a.C.]] A cultivazioni di l'[[Olea europaea|alivu]] ùn era micca ducumintata à i tempi di [[Tarquiniu Prisco]] 616 a.C. Spurtata in Calabria è dopu in [[Sicilia|Cicilia]] par opara di i grechi, l'[[alivicultura]], presi pedi versu u nordu. Duranti a dicadenza di i [[lucumonu|lucumoni]] (rè etruschi), si principia à truvà traccia di i primi impianti in u tarritoriu di l'[[Etruria]]. Quissa, in virità, ùn escludi micca chì l'oleicultura fussi praticata ancu prima, com'è pararia più prubabili. Fù solu dopu a fusioni di u populu Etruscu incù quiddu Rumanu chì s'ebbi una vera è ampia diffusioni di a pianta d'alivu, 'ss'espansioni di l'impianti era indutta tantu da l'altu valori cummirciali di l'oliu ch'è da u clima favurevuli truvatu da a pianta d'alivu in [[Tuscana]], [[Umbria]] è altu Laziu.

=== I cummerci ===
U cummerciu di u [[farru]], di u [[ramu]] è di u [[piombu]] incù [[Roma]] ripprisintò ancu un elementu di stabilità in i rilazioni trà i dui civiltà: l'Etruschi funi di fattu ''rispittati'' fintantu ch'eddi ani pussutu furniscia armi di qualità à i Rumani stessi.

=== Pruduzzioni tipichi ===
* [[Arezzo]] (''Aritim''): pali, [[bacili]], [[falcia|falci]], elmi, scudi, macini, bistiamu variu.
* [[Bolsena]]: vinu, sculturi in bronzu, ceramica è [[bucchereu|buccheri]].
* [[Cerveteri]] (''Caisra''): buccheri, ureficiaria, arghjentu travagliatu, frumentu, bronzu travagliatu, carri purcina è cinghjali travagliatu.
* [[Chjusi]] (''Clevsi''): ceramichi è buccheri, vasi, lignamu, vinu, bacili.
* [[Perugia]] (''Perusia''): sculturi in bronzu, vinu, lignamu di pinu, castagnu è ghjaddicu.
* [[Populonia]] (''Pupluna''): farru è bronzu, tissuti, armi, elmi.
* [[Aria archiulogica di Roselle|Roselle]] (''Rusel''): lanci, spadi, culteddi, elmi, scudi, legnu di [[ghjaddicu]], teguli è tubaturi in terracotta.
* [[Tarquinia]] (''Tachuna''): Vinu, oliu, linu, matiriali par a concia di i peddi, tufi spiciali (tufu nenfru pruvinenti parò di a zona di Tuscania)
* [[Veio]]: Ceramichi, terricotti, carri travagliati.
* [[Vetulonia]] (''Vetluna''): ureficeria, bronzu, mitalli travagliati, minirali grezzi, parechji ninnuli.
* [[Volterra]] (''Velathri''): peci, ceramica, legnu di [[ghjaddicu]], frumentu.
* [[Vulci]]: dicurazioni ninnuli è statui in bronzu, ceramichi.

== Lingua ==

L'Etruscu fù una lingua parlata è scritta in parechji zoni d'Italia è pricisamenti in l'antica rigioni di l'Etruria (l'oghjinchi Tuscana, Umbria uccidintali è Laziu sittintriunali), in a [[pianura padana]] - l'attuali Lumbardia è Emilia-Rumagna, induva l'Etruschi funi espulsi successivamenti da i Galli è in a [[pianura campana]], induva funi dopu assurbiti da i Sanniti. Eppuri, u latinu rimpiazzò cumplittamenti l'Etruscu, lascendu solu parechji ducumenti è molti prestiti linguistichi in u Latinu, è numarosi [[tuponimi]], com'è Tarquinia, Volterra, Perugia, Mantova, (forsi) Parma, è un pocu tutti quiddi chì finiscini in "-ena" (Cesena, Bolsena, è cetara.). Altri asempii di tarmini di prubabili urighjina etrusca sò: ''atrium'', ''fullo'', ''histrio'', ''lanista'', ''miles'', ''mundus'', ''populus'', ''radius'', ''subulo''. L'usu di a lingua etrusca hè attistatu trà u IX è u III seculu a.C.

Era una lingua, sicondu a maiò parti di l'autori, chì ùn era micca induaurupea, ma parechji linguisti, par asempiu Adrados, ani prupostu ricintamenti una (contruversa) filiazioni da una fasa assà antica di i [[lingui induaurupei]] di tipu [[lingui anatolichi|Anatolicu]], particularamenti u [[lingua luvia|luviu]] (si vedi ancu l'analogu prublemu di u [[lingua tartessica|tartessicu]] è l'iputesa di Wikander). A lingua etrusca, à l'iniziu diffusa in l'Etruria probbia (Altu Laziu - Tuscana, trà Tibaru è Arnu), s'affirmò dopu in un'aria più vasta, in parti di a pianura padana è di a Campania, in seguitu à a nutevuli espansioni di a cultura etrusca intornu à u VI seculu a.C. In particulari u [[dialettu di Comacchio]], chì prisenta una funetica particulari è diffarenti da tutti i dialetti cunfinanti, saria, sicondu un'iputesa a lingua parlata attualmenti più simili à l'anticu etruscu, chì s'hè mantinuta grazia à l'isulamentu tarrituriali in u quali hè fermu u tarritoriu finu'à i ghjorna d'oghji.

[[Ghjacumu Devoto]] pruposi è sustensi parechji volti a difinizioni di a Lingua etrusca com'è peri-induaurupea. Altri autori (Helmut Rix) cullegani l'etruscu ancu à a [[lingua retica]], parlata da i [[Reti]] in l'aria alpina finu à u III seculu d.C.

=== U salteriu ===
Esistini dui tipi di salteriu etruscu:
* **arcaicu**: usatu trà u [[VII seculu a.C.|VII]] è u [[V seculu a.C.]], hè di stretta dirivazioni da u [[salteriu grecu]], appena mudificatu par adattà lu à a lingua etrusca;
* **ricenti**, imprudatu trà u [[IV seculu a.C.|IV]] è u [[I seculu a.C.]], dirivatu da u salteriu arcaicu ed hè u salteriu definitivu usatu da l'etruschi finu à u so cumplettu assurbimentu in a civiltà rumana.

U versu di a scrittura hè [[Scrittura bustrufedica|bustrufedicu]] in i più antichi scrizzioni, mentri quiddi classichi ani l'andamentu versu sinistra com'è in u punicu. Pochi scrizzioni suvitani l'andamentu da sinistra à dritta, è in 'ssu casu i carattari etruschi sò riflessi. À l'iniziu i paroli erani scritti l'una di seguitu à l'altra senza puntighjatura o carattari di siparazioni. Ma si principiò dopu à insiriscia da unu à quattru punti soprapposti par siparà i paroli. Ùn esistia micca tandu u tipu di carattaru maiusculu o minusculu.

== Calindariu ==
Pocu ci resta di u computu di u tempu di l'etruschi. Ma si sà ch'ùn aviani micca i nosci sittimani è ùn si sà mancu u nomu di i ghjorni. Prubabilamenti u ghjornu principiava à l'alba. L'annu inveci pudia principià com'è in a Roma arcaica u prima ghjornu di marzu (veni à dì u nosciu 15 frivaghju), o calchì ghjornu prima, u 7 frivaghju.

Hè prubabili chì l'etruschi calculavani i ghjorni di ogni mesi com'è i rumani, incù i calendi, chì hè una parola d'urighjina etrusca.

Ci ferma tistimunianza di u nomu di ottu mesa di u calindariu sacru:
* **uelcitanus** (lat.) = marzu.
* **aberas** (lat.) = aprili; apirase = in u mesi d'aprili.
* **ampiles** (lat.) = maghju; anpilie = in u mesi di maghju.
* **aclus** (lat.) = ghjugnu; acal(v) è = in u mesi di ghjugnu.
* **traneus** (lat.) = lugliu.
* **ermius** (lat.) = aostu.
* **celius** (lat.) = sittembri; celi = in u mesi di sittembri.
* **xof(f) er(?)*' (lat.) = uttrovi.

== Cultura ==
=== Arti ===
L'artisgianatu artisticu etruscu si sviloppa à parta da a pruduzzioni villanuviana è si stendi dopu à l'influssi chì ghjunghjini da l'esternu grazia à i scambii cummirciali in aria meditarrania. A pruduzzioni interna eccelli soprattuttu in u duminiu di a mitallurgia: vasi, candelabri è statuetti. A dinamica hè criata da a classa aristucratica è da l'esigenzi di a cullittività in seguitu à i finomini d'urbanisazioni trà VII è VI seculu a.C. Gran' parti di a migliori pruduzzioni è di l'impurtazioni hè distinata à u matiriali funerariu, induva si diponini ughjetti di lussu: ghjuveddi, spichji è casci.

==== Architittura ====
Impurtanti infurmazioni nantu à l'[[architittura etrusca]] pruvenini da u *De Architectura* di [[Vitruvio]], chì i classificava (in particulari i culonni) sottu un novu ordini, quiddu di "[[ordini tuscanicu|Tuscanicae dispositiones]]", sottuliniendu u metudu elementari di tracciamentu di l'impiantu tipicu è i carattari escinziali di a struttura architittonica. U tempiu era accessibili par via di un [[crepidoma]] perimitrali, ma à traversu una scalinata fruntali, uriintata à meziornu, veni à dì versu a parti favurevuli di u celi. L'aria di u tempiu era divisa in dui zoni: una anticidenti o [[prudromu]] incù ottu culonni disposti in dui fili di quattru, una pustiriori custituita da trè [[cellula (architittura)|celluli]] uguali è cuparti, ognuna essendu didicata à una divinità particulari. À a diffarenza di i [[tempiu grecu|tempia grechi]] è egizziani, chì ani evuluatu à tempu cù à a civiltà è à a sucità, i tempia etruschi sò fermi sustanzialamenti uguali in i seculi, forsi à causa di u fattu chì in a mentalità etrusca ùn erani micca a dimora tarrena di a divinità, bensì erani un locu induv'eddu si pudia stà par prigà (è spirà d'essa ascultatu). L'elementi dicurativi di u tempiu etruscu sò par u più applicazioni fittili, in bona parti rializati serialamenti à stampu. Frà quissi, in particulari, si pò mintuvà l'[[acruteriu|acruterii]] è l'antefissi in terracotta dipinta.

I tombi etruschi si sò cunsirvati, apposta ch'eddi erani custruiti in petra. Par a riligioni etrusca l'omu hà bisognu, in l'aldilà, di un ambienti familiari in u quali trascorri a vita dopu a morti, par via di l'ughjetti parsunali ch'eddu pussidia in a so vita: quissa spiega a cura incù a quali erani custruiti i necropuli. I necropuli ("cità di i morti") generalamenti erani posti fora di a cinta muraria di i cità. Erani cumposti principalamenti di sipulturi ipugei, ambienti suttarranii duminati da un tumulu chì ripruducia a dispusizioni di l'abitazioni, incù mobuli, vasi, stuvigli, armi, ghjuveddi, è cetara. Ognuna di sti tombi s'articulava in parechji camari sipulcrali di diminsioni prupurziunali à a ricchezza è à a nuturietà di u defuntu o di a famiglia di u defuntu. Ancu l'affreschi à i pareti ripruducinani sceni cutidiani è custituiscini, incù u matiriali funerariu, una di i principali fonti di infurmazioni nantu à a vita di l'Etruschi, chì cuncipiani l'aldilà com'è una seguita di a vita tarrena. Altri tipulugii tumbali erani ricavati à l'internu di cavità naturali priesistenti (sapari, caverni, è cetara.). I tombi à edicula erani custruiti cumplittamenti à u liveddu di a strada, à camara unica è à forma di tempiu in miniatura in l'intinsioni, ma in pratica moltu simili à l'abitazioni incù tettu à doppia pendita di i primi insidiamenti etruschi. In a simbulugia etrusca era mori significativa a forma à timpiettu: ripprisintava u puntu mediu di u viaghju chì u defuntu divia compia da a vita à a morti, una spezia d'ultima tappa di a vita tarrena.

==== Scultura ====

A scultura in petra di duminiu funirariu era prisenti in rilievi annantu à lastri, nantu à u tamburu esternu di i tombi à tumulu o sculpita in a roccia à l'internu di i stanzi sipulcrali; era prisenti in opari di statuaria distinati à l'arii esterni in i circonda di i tombi o in a figura di u defuntu ghjacenti annantu à i [[sarcofagu etruscu|sarcofaghi]]; si pò mointuvà trà l'altri u sarcofagu calcariu di a tomba di i Partunu, opara d'ottima fattura, datevuli à l'ità ellinistica. In a lavurazioni di a terracotta un impurtanza particulari hè quidda di a dicurazioni in terracotta di duminiu architittonicu.

==== Pittura ====
A [[pittura etrusca]] ripprisenta una di i manifistazioni più alti di l'arti è di a civilisazioni etrusca. Si sviluppa in u corsu di parechji seculi da u VIIIu sinu à u IIu seculu a.C. à tempu incù a più evuluata pittura greca da a quali hè influinzata in parechji aspetti, puri sviluppendu una probbia autunumia. A pittura etrusca ci hè parvinuta da diversi fonti: l'affreschi funerarii in parechji nicropuli di l'Etruria, a [[ceramica etrusca|pittura vasculari]], parechji frammenti di pittura in edifizii publichi. Eppuri a gran' parti di i tistimunianzi sopravviventi di pittura etrusca pruveni da i tombi, chì erani affriscati incù sceni di vita cutidiana (caccia, banchetti) à affrescu, incù culori vivaci è a priduminanza di a figura umana. I culori erani ottinuti par via di a pulvarisazioni di sustanzi minirali è i pinneddi erani in seta animali.
I pareti di i tombi erani pinti à culori vivaci (imitendu, in certi casi, a volta cilesta, o sceni di vita vissuta) par cuntrastà l'oscurità, simbulu di a morti spirituali. Dicurati à affrescu annantu à un stratu lighjeri di scialbu, prisintavani sceni di carattaru magicu-riligiosu raffiguranti banchetti funebri, baddadori, sunadori di aulós, ghjochi, paisaghji. Dopu u V seculu a.C. figuri di dimonia è divinità s'affiancani à l'episodii di cungediu, in l'accintuamentu di u mustruosu è di u pateticu.

Trà i sipolcra più intarissanti si poni mintuvà i tombi chì sò dinuminati di u Guerrieri, di a Caccia è di a Pesca, di i Leonessi, di l'Auguri, di i Giocolieri, di i Leopardi, di i Fistona, di u Baronu, di l'Orco è di i Scudi. Parti di i dipinti, staccati da parechji tombi à u scopu di prisirvà li (tomba di i Bighe, di u Triclinio, di u Lettu Funebre è di a Navi), sò custuditi in u Museiu naziunali Tarquiniesu.

==== Urificiaria ====
L'artisgiani etruschi funi in gradu di praticà i più sufisticati tecnichi di travagliu di i mitalli priziosi: repoussé, incisioni, [[filigrana]] è granulazioni.



In particulari, a [[Granulazioni (urificiaria)|granulazioni]] hè una tecnica raffinata di travagliu di l'oru grazia à a quali l'Etruschi erani cunsidarati veri maestri di l'arti di l'[[urificiaria]]. Sta tecnica cunsistia in u fattu d'applicà picculissimi sferi (granuli) d'oru in particulari dicurazioni annantu à i ghjuveddi. Si partia da suttilissimi fili d'[[oru]] (di pochi decimi di millimetru di diamitru) tagliati in minusculi parti finu à ottena una suttili "paglia". Quidda, mischiata incù [[Carbone (minerali)|carboniu]] in polvara, era cumpressa in un [[scaraghjolu]] (sugiddatu incù l'[[arzilla]]) è sottuposta à tampiraturi alti finu à righjunghja a [[fusioni]]. A riazzioni chimica pruvucata da u carboniu impidia à l'oru fusu, duranti u prucessu succissivu  di riffriddamentu, di ricumpona si di manera uniforma, custinghjendu lu - inveci - à "straccià si" furmendu cusì una seria di minusculi graniddini. Una volta rinfriscatu cumplittamenti l'oru era lavatu. À quiddu puntu, par applicà i graneddi annantu à u ghjuveddu era imprudata una [[incodda]] spiciali  (cumposta principalamenti di [[carbunatu di ramu]], acqua è [[incodda di pesciu]]) spalmata dirittamenti nantu à a superficia di u ghjuveddu. I granuli pudiani, cusì, essa applicati di manera à furmà una dicurazioni particulari o un disegnu. Par saldà i sferi d'oru pirmanintamenti à u ghjuveddu si sottupunia l'ughjettu à u calori, à l'internu di una [[Forru elettricu à muffula|muffula]] chjusa. In stu modu u [[ramu]] di l'incodda si ni fundia, liendu si à l'oru. L'ultima fasa di a travagliu cunsistia in u fattu di lascià u ghjuveddu à l'aria, di manera chì i sferi d'oru acquistessini lucintezza, pirdendu quidda carattaristica patina scura furmata si duranti a fusioni incù u carboniu di u prima prucessu di u travagliu.

Dighjà in usu in i tempi di l'antichi [[Egizziani]], a tecnica fù intrudutta in Etruria in ebbica uriintalizanti, induva righjunsi un gradu elevatu di raffinatezza.

== Bibliugrafia ==
=== Libri ===
* AA.VV., *Dal bronzo al ferro. Sulla possibile origine anatolica degli Etruschi*, Pavia, Altravista, 2010. ISBN 978-88-95458-27-4.
* AA.VV., *Gli Etruschi. Una nuova immagine*, Firenze, Giunti Martello, 1984. ISBN 88-09-01792-7.
* AA.VV., *Rasenna. Storia e civiltà degli Etruschi*, Milano, Libri Scheiwiller, 1986. ISBN 88-7644-053-4.
*  Luciana Aigner-Foresti, *Die Etrusker und das frühe Rom*, Darmstadt, 2003.
* [[Mario Alinei]], *Etrusco: una forma arcaica di ungherese*, Bologna, Il Mulino, 2003. ISBN 88-15-09382-6.
* Luisa Banti, *Il mondo degli Etruschi*, Roma, 1969.
* Gilda Bartoloni, *La Cultura Villanoviana. All'inizio della storia etrusca*, Roma, Carocci editore, 2002. ISBN 88-43-02261-X.
* Roberto Bosi, *Il libro degli etruschi*, [[Bompiani|Bompiani Editore]], Milano, 1983.
* Teresa Buongiorno, *Ragazzo etrusco*, Firenze, Le Monnier, 1984. ISBN 88-00-33064-9.
* Giovannangelo Camporeale, *Gli Etruschi. Storia e civiltà*, Torino, UTET Università, 2004. ISBN 88-7750-889-2.
* Giovanni Colonna, *Urbanistica e architettura* in: *Rasenna. Storia e civiltà degli Etruschi*, Milano, Libri Scheiwiller, 1986.
* [[Mauro Cristofani]], *Dizionario illustrato della civiltà etrusca*, Milano, Giunti Editore, 1999. ISBN 88-09-21728-4.
* Mauro Cristofani, *Etruschi. Cultura e società*, Novara, De Agostini, 1978. ISBN 88-402-3297-4.
*  Sybille Haynes, *Kulturgeschichte der Etrusker*, Mainz, 2005.
* [[Jacques Heurgon]], *Vita quotidiana degli Etruschi*, Milano, Mondadori, 1992. ISBN 88-04-35442-9.
* Werner Keller, *La civiltà etrusca*, Milano, Garzanti Libri, 1999. ISBN 88-11-67670-3.
* [[Massimo Pallottino]], *Etruscologia*, Milano, Hoepli, 1984. ISBN 88-203-1428-2.
*  Ambros Pfiffig, *Einführung in die Etruskologie, IV edizione*, Darmstadt, 1991.
* Friedhelm Prayon, *Gli etruschi*, Bologna, Il Mulino, 2009. ISBN 88-15-06887-3.
* Giovanni Semerano, *Il popolo che sconfisse la morte. Gli etruschi e la loro lingua*, Milano, Mondadori Bruno, 2006. ISBN 88-424-9070-9.
* Romolo Augusto Staccioli, *Gli Etruschi. Un popolo tra mito e realtà*, Roma, [[Newton Compton Editori]], 2006. ISBN 88-541-0534-1.
*  Dorothea Steiner, *Jenseitsreise und Unterwelt bei den Etruskern. Untersuchung zur Ikonographie und Bedeutung*, Monaco, Herbert Utz Verlag, 2004. ISBN 3-8316-0404-5.
* Jean-Paul Thuillier, *Gli Etruschi. Il mistero svelato*, Electa Gallimard, 1993. ISBN 88-445-0019-1.
* Jean-Paul Thuillier, *Gli Etruschi. La prima civiltà italiana*, Torino, Lindau srl, 2008. ISBN 88-7180-758-4.
* Mario Torelli, *Storia degli Etruschi*, Bari, Laterza, 2003. ISBN 88-420-5222-7.

=== Monugrafii ===
*  AA. VV., *Mitochondrial DNA Variation of Modern Tuscans Supports the Near Eastern Origin of Etruscans*. 2007.
*  Fernand Crombette, *Il vero volto dei figli di Het: la bolla di Tarkondemos*. Ceshe asbl, Tournai, 2007.
*  Cristina Bindi, *Echi di civiltà alimentari*.
*  Clotilde Vesco, *Cucina etrusca 2685 anni dopo*.
*  Salvatore Pezzella, *Gli Etruschi: testimonianze di civiltà*.

== Da veda dinò ==
* [[Arti etrusca]]
* [[Civiltà villanuviana]]
* [[Fanum Voltumnae]]
* [[Lingua etrusca]]
* [[Mitulugia etrusca]]

==Noti==
<references/>

== Liami ==
* [http://www.storiafilosofia.it/popoli/etruschi/ Apprufundimentu storicu di a civiltà etrusca] 
* [http://www.scientiapress.com/findings/torc.htm The Trojan Origin of Roman Civilization] 
*  Philipp Ammon: *Ruma Rasna – Die etruskischen Wurzeln Roms''. http://www.academia.edu/28000848/Ruma_Rasna_Die_etruskischen_Wurzeln_Roms

## Fonti
'Ss'articulu pruveni in parti o in tutalità da l'articulu currispundenti di a wikipedia in talianu.